**ՇՆՈՐՀԱՎՈՐ ԳԻՏԵԼԻՔԻ ԵՎ ԴՊՐՈՒԹՅԱՆ ՏՈՆ**

Չարենցավան համայնքի սիրելի՛ առաջին դասարանցիներ,

Մոտեցավ այդքան սպասված սեպտեմբերը՝ Գիտելիքի և դպրության խորհրդանշական ամիսը։

Գիտեմ, որ մեծ ոգևորությամբ եք պատրաստվում կարևոր այս պահին, տոնական տրամադրություն է տիրում ձեր ընտանիքներում․ երեխային առաջին դասարան ուղարկելը մշտապես հիշվելու է ու դառնալու է կարևոր օր ամբողջ կյանքի ընթացքում։

Մաղթում եմ, որ հպարտությամբ կրեք Առաջինդասարանցու տիտղոսը, գնահատեք ձեր դպրոցն ու ուսուցիչներին, կարևորեք նրանց խոսքն ու գործը, անեք հնարավորն ու անհնարինը ամեն բան ուսանելու և կրթության առաջավորներ դառնալու համար։

Այս ամենի կողքին հիշե՛ք ամենակարևորը՝ լինել բարի, հոգատար և միմյանց հանդեպ ուշադիր ընկերներ ու աշակերտներ։

Սիրելի՛ դպրոցականներ, դուք հերթական անգամ բացելու եք հարազատ դպրոցի դուռն ու շարունակելու եք սովորել ու սովորել։ Երբե՛ք կանգ չառնեք, վստա՛հ եղեք, որ ցանկացած գիտելիք նպաստելու է ձեր աշխարհայացքի ընդլայնմանն ու Մարդ-անհատի կերտմանը։

Սիրելի՛ ծնողներ, ձեզ նույնպես շնորհավորում եմ, մաղթում եմ համբերություն և իմաստություն երեխայի կողքին լինելու և նրա կրթության շարունակականությունը ապահովելու գործում։

Հարգարժան՛ մանկավարժներ, անցած տարվա դժվարություններից ու խնդիրներից հետո այս տարի նոր շնչով ու նոր ոգևորությամբ եք աշակերտներին ուղեկցելու դպրոց՝ վստահ, որ քաղած դասերի հիման վրա նորովի կապահովեք կրթությունն ու դաստիարակությունը։ Դուք մեր կրթության համակարգի կարևոր օղակն եք, ձեր խոսքից, գործից, անգամ ժպիտից է կախված շատ բան երեխայի կյանքում․ մշտապես կատարելագործվե՛ք, եղե՛ք ստեղծարար, յուրաքանաչյուր երեխայի մեջ փնտրեք ու գտե՛ք Անհատի։ Այնպես որ, մաղթում եմ առողջություն և հաջողություններ այս կարևոր ու պատասխանատու գործում։

Շնորհավոր Գիտելիքի և դպրության տոն։

Հարգանքով՝ Չարենցավան համայնքի ղեկավար Հակոբ Շահգալդյան